《上丁余膰置酒招绰中德粲逢年》
宋代·洪迈

我生无几求，毕愿老葭菼。
谁令事斗禄，饭粝羹不糁。
书生亦可怜，微物有先感。
朝来食指动，膰肉丰咀啖。
恭惟鱼司寇。道大长壈坎。
空余祠千载，不救陈蔡惨。
永言百世师，愿学吾岂敢。
当饥不忘歌，既咆复何憾。
安能如王孙，长物贮颐颔。
急呼讲肆人，一醉舍铅椠。
相携桃李径，历乱蹴红毵。
言强三尺喙，气溢一身胆。
平生超然处，独嗜逾昌歜。
诗持寄君，莫遗儿辈览。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。